Albert Riera

Albert Riera Ortega (s. 15. huhtikuuta 1982 Manacor, Baleaarit, Espanja) on espanjalainen jalkapalloilija ja jalkapallovalmentaja. Helmikuusta 2026 lähtien hän on toiminut Eintracht Frankfurtin päävalmentajana. 

Riera pelasi urallaan kotimaansa lisäksi Ranskassa, Englannissa, Kreikassa, Turkissa, Italiassa ja Sloveniassa. Hän pelasi yleensä vasempana laitalinkkinä, mutta pelasi myös vasempana laitapuolustajana.1st Team Squad Profiles Liverpool FC. Viitattu 23.11.2008.

 Ura pelaajana 

 Seurajoukkue 
Riera aloitti ammattilaisuransa kaudella 2000–2001 Mallorcassa,Ficha del jugador LFP. Viitattu 23.11.2008. jossa hän oli mukana voittamassa Espanjan cupia Copa del Reytä vuonna 2003. Kesällä 2003 Riera siirtyi ranskalaiseen Bordeaux’hon, jossa hän kuului kahden kauden ajan joukkueen vakiokokoonpanoon. 

Vuonna 2005 Riera teki sopimuksen barcelonalaisen Espanyolin kanssa. Hän ei kuitenkaan pystynyt vakuuttamaan valmentaja Miguel Ángel Lotinaa eikä päässyt säännöllisesti kentälle, joten tammikuussa 2006 hänet lainattiin odotetusti englantilaiselle Manchester Citylle. Debyyttinsä Cityssä hän teki Manchesterin derbyssä Manchester Unitedia vastaan. Kaudeksi 2006–2007 Riera palasi Espanyoliin ja vakiinnutti paikkansa nyt Ernesto Valverden valmentamassa joukkueessa. Samalla kaudella hän teki Espanyolille maalin UEFA Cupin loppuottelussa, mutta mestaruus meni lopulta Sevillalle rangaistuspotkukilpailun jälkeen.Palop ensures cup joy for Sevilla UEFA. Viitattu 5.10.2007. Kesällä 2008 Riera siirtyi espanjalaisen Rafael Benítezin luotsaamaan Liverpooliin. Kaudeksi 2010–2011 hän siirtyi kreikkalaiseen Olympiakosiin, josta vaihtoi seuraavaksi kaudeksi turkkilaiseen Galatasarayhin. Riera pelasi Galatasarayssa 2,5 kauden aikana yhteensä 56 sarjaottelua, joissa hän teki kolme maalia. Hän voitti Turkin mestaruuden 2012 ja 2013 sekä Turkin supercupin 2012.

Maaliskuussa 2014 Riera teki loppukauden mittaisen sopimuksen Englannin mestaruussarjassa pelanneen Watfordin kanssa. Kevätkaudella 2014 hän pelasi kahdeksan Mestaruussarjan ottelua ja teki maalin 19. huhtikuuta 2014 ottelussa Ipswich Townia vastaan.

Riera siirtyi kesällä 2014 Watfordista italialaisseura Udineseen. Riera ei pelannut Udinesessa yhtäkään ottelua ja marraskuussa 2014 Udinese purki sopimuksensa Rieran kanssa. Maaliskuussa 2015 Riera palasi kasvattajaseuraansa Mallorcaan. Kevätkaudella 2015 hän pelasi Mallorcassa kuusi ottelua.

Syyskuussa 2015 Riera teki sopimuksen slovenialaisseura Zavrčin kanssa. Tammikuussa 2016 hän siirtyi saman sarjan FC Koperiin. Kaudella 2015–2016 hän pelasi Zavrčissa ja Koperissa yhteensä 13 Slovenian liigan ottelua.

Riera ilmoitti pelaajauransa päättymisestä tammikuussa 2018.

 Maajoukkue 
Espanjan maajoukkueessa Riera teki ensiesiintymisensä 13. lokakuuta 2007 Tanskaa vastaan pelatussa EM-karsintaottelussa, jossa syntyi myös maajoukkueuran ensimmäinen maali. Kesän 2008 EM-kilpailuihin Rieraa ei valittu, mutta hän palasi joukkueen kokoonpanoon syksyllä 2008 alkaneissa MM-karsinnoissa.Jugadores de la Selección  Fútbol en la Red. Viitattu 17.10.2007. Riera kuului Espanjan pronssia saavuttaneeseen joukkueeseen Maanosaliittojen cupissa 2009, jossa hän pelasi neljä ottelua. Viimeiseksi jääneen maaottelunsa hän pelasi lokakuussa 2009 Bosnia ja Hertsegovinaa vastaan.

Yhteensä Riera pelasi 16 maaottelua ja teki niissä neljä maalia.

 Ura valmentajana 
Rieran valmentajaura alkoi elokuussa 2020, kun hänestä tuli vanhan seuransa Galatasarayn apuvalmentaja. Hän toimi tehtävässä kesään 2022 asti.

Heinäkuussa 2022 Riera aloitti slovenialaisen Olimpija Ljubljanan päävalmentajana. Kaudella 2022–2023 Olimpija voitti hänen alaisuudessaan Slovenian mestaruuden ja Slovenian cupin. Hän siirtyi heinäkuussa 2023 valmentamaan NK Celjeä ja toimi joukkueen päävalmentajana lokakuuhun 2023 asti. Lokakuussa 2023 Rierasta tuli ranskalaisseura Bordeaux’n päävalmentaja. Riera jätti Bordeaux’n heinäkuussa 2024 seuran ajauduttua konkurssiin ja palasi Celjen päävalmentajaksi. Kaudella 2024–2025 hän luotsasi Celjen Slovenian cupin voittoon.

Riera siirtyi helmikuussa 2026 saksalaisseura Eintracht Frankfurtin päävalmentajaksi 2,5-vuotisella sopimuksella.

 Saavutukset 

 Pelaajana 
Mallorca
 Copa del Rey: 2003
Olympiakos

 Kreikan Superliiga: 2011

Galatasaray

 Turkin Superliiga (2): 2012, 2013
 Turkin supercup: 2012

Espanjan maajoukkue

 Maanosaliittojen cup: pronssia 2009

 Valmentajana 
Olimpija Ljubljana

 Slovenian liiga: 2023
 Slovenian cup: 2023

Celje

 Slovenian cup: 2025

 Lähteet 



 Viitteet 

 Aiheesta muualla 
 Albert Riera Liverpoolin sivustolla 
 Albert Riera Football Database -sivustolla 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1982 syntyneet
Luokka:Elävät henkilöt